**Bestyrelsens beretning for året 2016**

På den ordinære generalforsamling i marts måned 2016 blev størstedelen af bestyrelsen genvalgt. Kim Schrøder nr. 23, valgte at træde ud af bestyrelsen. I stedet blev Jens H. nr. 40 valgt ind og der blev også valgt en suppleant.

Bestyrelsen konstituerede sig efterfølgende således;

Lotte Hammerich nr. 28, formand og webansvarlig

Sune Pind nr. 26 varme- og molokansvarlig

Henrik Pontoppidan nr. 29, sekretær

Jens Erland nr. 37 bestyrelsesmedlem

Jens H nr. 40 Bestyrelsesmedlem

Bent nr. 34, suppleant

Vores eksterne kasserer, Martin Hammerich ønskede at fortsætte endnu et år, og Ejgil nr. 57 meldte sig til endnu et år som revisor.

Vores udfordring i 2016 lå mest i varmecentralen der i flere år har kørt upåklageligt. Varmepumpen stod for en større reparation, og det viste sig at det bedre kunne betale sig at investere i en helt ny. Vores 2 store varmtvandsbeholdere var blevet utætte og de blev ligeledes udskiftet.

Den nye varmepumpe, har dog vist sig at have udfordringer pga. de husstande der har en varmeveksler installeret. Vi har måttet øge temperaturen, hvilket giver et højere gasforbrug. Bestyrelsen vil se på problemet, og forsøge at løse det i det kommende år.

Bestyrelsen har brugt meget tid på at forsøge at få flyttet de affaldscontainere som foreningen 68-95 har anskaffet sig. Det er bestyrelsens holdning at det er helt urimeligt at vores beboere skal generes af affaldsluft fra en anden grundejerforening. Under henvisning til brandfare har vi henvendt vi os til kommunen og beredskabschefen få udredt lovgivningen på området. I skrivende stund er det desværre ikke faldet ud til vores fordel. 68-95 ønsker stadig at få flyttet deres affald hen i ”hullet”.

Affaldsmolokkerne har fungeret upåklageligt. Der var dog omkring jul igen i år et lille problem med pladsen i restbeholderne. Vi håber at folk fremadrettet vil sortere mere og køre på genbrugsstationen.

Der blev i 2016 afholdt 2 havedage. Der blev ryddet op og vedligeholdt.

Der blev i året afholdt 5 bestyrelsesmøder.

P.b.v

Lotte Hammerich